La secretària tècnica relaciona la reclamació que ha tingut entrada des del Ple que va tenir lloc el passat 2 de juliol, que son les que corresponen als números 300/2020 al 317/2020 i dona compte al Ple de les actuacions realitzades de conformitat amb la valoració de l'admissió de les reclamacions que s'ha dut a terme.
Es donen per llegides les actes de les sessions del dia 4 i 12 de juny de 2020, corresponents a les sessions vint-i-dosena i vint-i-tresena dels Plens de 2020.
La Proposta de resolució de finalització per inadmissió parcial i d'estimació parcial de la Reclamació 80/2020, de la qual n'és el ponent el senyor Josep Mir, interposada contra l'Ajuntament de Tarragona i l'Empresa de Serveis i Promocions d'Iniciatives de Tarragona, SA (ESPIMSA), en el marc de la qual es reclama informació sobre els controls sanitaris al mercat ambulant de Bonavista, recull la fonamentació de la inadmissibilitat parcial de la reclamació justificada en el fet que l'emissió d'un certificat no és una petició que tingui cabuda en l'exercici del dret d'accés quan la part reclamant sol·licita que es certifiquin les mesures i exigències higiènic sanitàries, prèvies a l'autorització de la gestió en el mercat ambulant de Bonavista.
I en canvi, la Proposta preveu l'estimació parcial de la resta de la sol·licitud, per la concurrència del límit al dret d'accés quan aquest pot ser un perjudici per a les dades personals especialment protegides que puguin concórrer en la informació que es demana, en particular informació sobre responsabilitats infractores.
La Proposta de resolució es pronuncia expressament sobre la manca de col·laboració d'ESPIMSA, que no ha tramès la documentació requerida per la GAIP ni en la tramitació de la Reclamació 80/2020, ni per les Reclamacions 81/2020, 84/2020, 85/2020, 86/2020, 98/2020, 99/2020, 102/2020 i 104/2020.
La Proposta de resolució d'estimació de la Reclamació 81/2020, de la qual n'és el ponent el senyor Josep Mir, interposada contra l'Ajuntament de Tarragona i ESPIMSA, en el marc de la qual es reclama l'accés a les declaracions responsables presentades per obtenir concessions al mercat ambulant de Bonavista, recull la fonamentació del sentit estimatori de la reclamació, atès que es considera que l'únic límit que podria concórrer a la informació demanada seria el relatiu a la identitat de la persona titular de la parada i, en aquest cas, l'accés a les dades d'identificació dels titulars de parades no els causaria cap perjudici, perquè l'ordenança de venda no sedentària de Tarragona estableix l'obligació de les parades d'exhibir en un lloc visible aquesta informació.
La Proposta de resolució de finalització per inadmissió parcial i d'estimació parcial de la Reclamació 84/2020, de la qual n'és el ponent el senyor Josep Mir, interposada contra l'Ajuntament de Tarragona i ESPIMSA, en el marc de la qual es reclama diverses qüestions sobre terrasses de bars, recull la fonamentació de la inadmissibilitat parcial de la reclamació, atès que la major part dels apartats de la sol·licitud, no demanen informació pública com a tal, sinó que formulen consultes que per ser ateses requereixen l'emissió d'un judici de valor de l'Administració.
En canvi, el ponent de la Proposta de resolució proposa l'estimació parcial de l'aparat quart de la sol·licitud, atès que és informació pública, i no és versemblant que hi concorrin límits.
La Proposta de resolució de finalització d'estimació parcial de la Reclamació 85/2020, de la qual n'és el ponent el senyor Josep Mir, interposada contra l'Ajuntament de Tarragona i ESPIMSA en el marc de la qual es reclama còpia de les factures i justificants per més de cent euros pagades per ESPIMSA, recull la fonamentació del sentit estimatori parcial de la reclamació, atès que es declara el dret a la informació reclamada però es considera que la dada de l'adreça de les persones afectades per l'accés que es reclama no aporta res a l'escrutini social que s'assoleix amb el dret d'accés i suposa un sacrifici excessiu de la seva privacitat.
La Proposta de resolució de finalització d'estimació parcial de la Reclamació 86/2020, de la qual n'és el ponent el senyor Josep Mir, interposada contra l'Ajuntament de Tarragona i ESPIMSA en el marc de la qual es reclama còpia dels contractes menors fets per ESPIMSA, recull la fonamentació del sentit estimatori parcial de la reclamació, atès que es declara el dret de la persona reclamant a accedir als expedients però com que la documentació que inclouen alguns dels expedients poden contenir dades de persones físiques, el senyor Josep Mir exposa que prèviament a lliurar la informació demanada, caldria suprimir les dades personals que siguin excessives o innecessàries per a la finalitat de l'accés, com ara l'adreça o les dades de contacte de les persones físiques afectades.
La Proposta de resolució de finalització de la Reclamació 92/2020 per pèrdua d'objecte, de la qual n'és la ponent la senyora Elisabet Samarra, interposada contra l'Ajuntament d'Esparreguera, en el marc de la qual es reclama accés a les denúncies que van conduir al tancament de l'activitat titularitat de l'empresa reclamant, recull els aspectes més destacats de la tramitació d'aquest procediment que posen de manifest que l'Administració reclamada ha facilitat a la persona reclamant la informació sol·licitada, en el marc d'aquest procediment, de manera que s'ha produït la satisfacció extemporània de la sol·licitud d'informació de la que deriva la Reclamació i comporta la pèrdua d'objecte d'aquesta, ja que s'han esvaït els motius de discrepància jurídica que la justificaven.
S'introdueix una esmena tècnica que serà incorporada al text definitiu de la Resolució.
La Proposta de resolució de finalització d'estimació parcial de la Reclamació 98/2020, de la qual n'és el ponent el senyor Josep Mir, interposada contra l'Ajuntament de Tarragona i ESPIMSA en el marc de la qual es reclamen les sancions per incomplir l'obligació de targeta identificativa al mercat ambulant de Bonavista, recull la fonamentació del sentit estimatori parcial de la reclamació, atès que en la documentació demanada hi pot concórrer el límit de l'article 23 LTAIPBG, que defineix les dades de persones físiques relatives a la comissió d'infraccions com a dades personals especialment protegides i en preveu la denegació del seu accés.
S'introdueix una esmena tècnica que serà incorporada al text definitiu de la resolució.
La Proposta de resolució de finalització per inadmissió parcial i d'estimació parcial de la Reclamació 99/2020, de la qual n'és el ponent el senyor Josep Mir, interposada contra l'Ajuntament de Tarragona i ESPIMSA, en el marc de la qual es reclama informació relativa a les incidències per incompliment d'horaris al mercat ambulant de Bonavista, recull els antecedents de la tramitació d'aquest procediment i la fonamentació del sentit estimatori parcial de la resolució, tenint en compte que les dades personals que puguin constar als documents sol·licitats no són rellevants per a la finalitat de l'accés i, per tant, en aplicació del principi de minimització de les dades és procedent requerir la seva supressió.
La Proposta recull també la fonamentació jurídica relativa a la inadmissió d'una part de la reclamació, atès que allò sol·licitat no és informació pública, sinó que és una consulta.
La Proposta de resolució d'estimació de la Reclamació 102/2020, de la qual n'és el ponent el senyor Josep Mir, interposada contra l'Ajuntament de Tarragona i ESPIMSA, en el marc de la qual es reclama documentació diversa dels vehicles d'ESPIMSA, recull la fonamentació del sentit estimatori de la reclamació, atès que la reclamació té per objecte conèixer diverses dades relatives als vehicles de l'empresa pública reclamada, i no és versemblant que hi pugui concórrer cap límit legal.
En relació amb la Proposta de resolució d'estimació de la Reclamació 103/2020, també plantejada entre les mateixes parts, i que té per objecte l'accés a les despeses de telefonia mòbil d'ESPIMSA, la proposta de resolució elaborada pel senyor Josep Mir, recull el sentit estimatori en termes equivalents.
És objecte d'anàlisi en el punt desè del present ordre del dia.
La Proposta de resolució de finalització d'estimació parcial de la Reclamació 104/2020, de la qual n'és el ponent el senyor Josep Mir, interposada contra l'Ajuntament de Tarragona i ESPIMSA, en el marc de la qual es reclama l'accés a informació sobre irregularitats d'ESPIMSA detectades per l'interventor municipal, recull els antecedents de la tramitació del procediment i la fonamentació del sentit estimatori parcial de la Proposta de resolució, atès que, si bé és procedent facilitar a la persona reclamant les dades sol·licitades de les persones físiques que exerceixen funcions al servei de l'Ajuntament o d'ESPIMSA, en aplicació del principi de minimització de les dades personals procedeix facilitar al reclamant únicament la identitat del personal municipal o d'ESPIMSA responsable d'autoritzar els pagaments indicats a la sol·licitud i anonimitzar la resta del personal públic afectat, així com altres dades addicionals que siguin innecessàries o excessives.
La Proposta de resolució també preveu que, en el cas de les persones físiques externes a l'Ajuntament o a ESPIMSA i que constin a la informació sol·licitada, sigui procedent facilitar les dades relatives a la identitat (nom i cognoms) de les adjudicatàries dels contractes, tenint en compte que aquesta difusió no els causa cap perjudici, ja que la seva identitat ja s'ha fet pública, de conformitat amb l'article 13 de l'LTAIPB.
La Proposta de resolució d'estimació de la Reclamació 145/2020, de la qual n'és el ponent el senyor Josep Mir, interposada contra l'Ajuntament de Barcelona, en el marc de la qual es reclamen les dades estadístiques sobre persones acollides a una quota especial i sobre persones amb discapacitat, recull la fonamentació del sentit estimatori de la Resolució i exposa que en la mesura que la informació demanada és pública, i atès que no és probable que es presenti cap límit en la informació sol·licitada, procedeix estimar el dret de la persona reclamant.
El senyor Josep Mir, ponent de la present Proposta de resolució, destaca que ni l'Ajuntament de Barcelona ni l'Institut Barcelona Esports (IBE) han aportat al procediment la informació que els ha requerit la GAIP, fet que constitueix una manca de col·laboració amb aquesta Comissió, i que ha quedat palès a la Proposta de resolució.
La Proposta de resolució de finalització de la Reclamació 164/2020 per desistiment, de la qual n'és el ponent el senyor Josep Mir, interposada contra l'Escola Diputació de Barcelona del Consorci d'Educació de Barcelona, en el marc de la qual es reclamen les actes i altres documents d'una escola, exposa que correspon finalitzar per desistiment presumpte de la persona reclamant, atès que no ha esmenat la documentació aportada a la reclamació presentada.
La Proposta de resolució d'estimació de la Reclamació 181/2020, de la qual n'és el ponent el senyor Josep Mir, interposada contra l'Ajuntament de Gavà, en el marc de la qual es reclama documentació sobre l'aplicació d'un pla de vigilància ambiental, recull la fonamentació del sentit estimatori de la reclamació, atès que es demana informes i altres actuacions de l'Ajuntament que són sens dubte informació pública.
La Proposta de resolució també recull l'argumentació sobre el fet que no sigui plausible la concurrència de límits legals a l'accés sol·licitat, i més si qui demana la informació és una entitat conservacionista.
La Proposta de resolució d'estimació de la Reclamació 193/2020, de la qual n'és la ponent la senyora Elisabet Samarra, interposada contra l'Ajuntament de Cubelles, en el marc de la qual es reclama documentació relacionada amb la llicència d'obres i amb la llicència d'obertura d'un local, recull els antecedents d'aquest procediment, i destaca la manca de col·laboració de l'Ajuntament que no ha permès identificar les terceres persones que podrien quedar afectades per l'accés a la informació, als efectes de traslladar-los la reclamació per a què puguin fer al·legacions.
La Proposta de resolució també conté l'argumentació relativa a que la informació demanada és informació pública, i en poder de l'Ajuntament, ja que l'ha emès ell mateix en ús de les seves competències d'ordenació i autorització d'activitats, sense que pugui concórrer cap restricció a l'accés a la informació, més enllà de l'omissió de les dades personals innecessàries.
La Proposta de resolució de finalització de la Reclamació 210/2020 per pèrdua d'objecte, de la qual n'és el ponent el senyor Josep Mir, interposada contra el Departament d'Interior de la Generalitat de Catalunya, en el marc de la qual es reclama informació sobre la identitat de dos policies locals que haurien fet una denúncia, recull els aspectes més destacats de la tramitació d'aquest procediment que posen de manifest que l'Administració reclamada ha facilitat a la persona reclamant la informació sol·licitada, en el marc d'aquest procediment, de manera que s'ha produït la satisfacció extemporània de la sol·licitud d'informació de la que deriva la Reclamació i comporta la pèrdua d'objecte d'aquesta, ja que s'han esvaït els motius de discrepància jurídica que la justificaven.
La Proposta de resolució d'estimació de la Reclamació 212/2020, de la qual n'és el ponent el senyor Josep Mir, interposada contra l'Agència de l'Habitatge de Catalunya, en el marc de la qual es reclama l'expedient d'una promoció d'habitatges de protecció oficial, recull la fonamentació del sentit estimatori de la reclamació, que té en compte que es tracta d'informació pública, ja que és de suposar que l'expedient en qüestió ha estat elaborat i es troba en poder de l'Administració, i que no és probable la concurrència de límits que puguin restringir l'accés de la persona reclamant.
El senyor Josep Mir a la Proposta destaca la manca de col·laboració de l'Administració reclamada, que no ha aportat al procediment la documentació que li ha estat sol·licitada per la GAIP.
La Proposta de resolució de finalització de la Reclamació 214/2020 per pèrdua d'objecte, de la qual n'és el ponent el senyor Josep Mir, interposada contra l'Ajuntament de Barcelona en el marc de la qual es reclamen diverses dades sobre tancament d'un parc, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Ajuntament ha facilitat a la persona reclamant la informació sol·licitada, en el marc d'aquest procediment i per tant, la discrepància jurídica que es plantejava amb la reclamació s'ha esvaït.
La Proposta de resolució de finalització de la Reclamació 234/2020 per pèrdua d'objecte, de la qual n'és el ponent el senyor Josep Mir, interposada contra l'Ajuntament de Roquetes, en el marc de la qual es reclamen els ingressos recaptats per venda d'entrades a festes amb animals, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Ajuntament ha facilitat a la persona reclamant la informació sol·licitada, en el marc d'aquest procediment i per tant, la discrepància jurídica que es plantejava amb la reclamació s'ha esvaït.
La Proposta de resolució de finalització de la Reclamació 244/2020 per pèrdua d'objecte, de la qual n'és la ponent la senyora Elisabet Samarra, interposada contra l'Ajuntament del Vendrell, en el marc de la qual es reclama documentació diversa sobre les obres del pavelló Club Esports Vendrell, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Ajuntament ha facilitat a la persona reclamant la informació sol·licitada, en el marc d'aquest procediment i per tant, la discrepància jurídica que es plantejava amb la reclamació s'ha esvaït.
La Proposta de resolució de finalització de la Reclamació 246/2020 per desistiment, de la qual n'és la ponent la senyora Elisabet Samarra, interposada contra l'Ajuntament del Vendrell, en el marc de la qual es reclamen diversos informes, exposa que correspon finalitzar per desistiment presumpte de la persona reclamant, atès que no ha esmenat la documentació aportada a la reclamació presentada.
En concret, la persona reclamant no aporta al procediment la sol·licitud d'accés a la informació pública registrada, contra la desatenció de la qual reclama.
La Proposta de resolució de finalització de la Reclamació 248/2020 per pèrdua d'objecte, de la qual n'és la ponent la senyora Elisabet Samarra, interposada contra l'Ajuntament del Vendrell en el marc de la qual es reclamen el contracte i factures de l'empresa que gestiona la grua municipal, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Ajuntament ha facilitat a la persona reclamant la informació sol·licitada, en el marc d'aquest procediment i per tant, la discrepància jurídica que es plantejava amb la reclamació s'ha esvaït.
La Proposta de resolució de finalització de la Reclamació 249/2020 per pèrdua d'objecte, de la qual n'és la ponent la senyora Elisabet Samarra, interposada contra l'Ajuntament del Vendrell en el marc de la qual es reclama la còpia d'un informe emès per la secretària accidental sobre els efectes que podria tenir la nul·litat d'un apoderament fet a favor de l'Alcalde, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Ajuntament ha facilitat a la persona reclamant la informació sol·licitada, en el marc d'aquest procediment i per tant, la discrepància jurídica que es plantejava amb la reclamació s'ha esvaït.
La Proposta de resolució de finalització de la Reclamació 250/2020 per pèrdua d'objecte, de la qual n'és la ponent la senyora Elisabet Samarra, interposada contra l'Ajuntament del Vendrell, en el marc de la qual es reclama expedient de contractació, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Ajuntament ha facilitat a la persona reclamant la informació sol·licitada, en el marc d'aquest procediment i per tant, la discrepància jurídica que es plantejava amb la reclamació s'ha esvaït.
La Proposta de resolució de finalització de la Reclamació 250/2020 per pèrdua d'objecte, de la qual n'és la ponent la senyora Elisabet Samarra, interposada contra l'Ajuntament del Vendrell en el marc de la qual es reclama Informació del contracte de neteja, recull els aspectes més destacats de la tramitació d'aquesta reclamació que finalitza per pèrdua sobrevinguda del seu objecte, atès que l'Ajuntament ha facilitat a la persona reclamant la informació sol·licitada, en el marc d'aquest procediment i per tant, la discrepància jurídica que es plantejava amb la reclamació s'ha esvaït.
La Proposta de resolució de finalització per inadmissió de la Reclamació 271/2020, de la qual n'és el ponent el senyor Josep Mir, interposada contra l'Ajuntament d'Horta de Sant Joan, en el marc de la qual es reclamen els ingressos recaptats per la venda d'entrades a festes amb animals, recull la fonamentació de la inadmissibilitat de la reclamació, atès que l'Ajuntament en el seu informe ha posat de manifest no haver rebut cap sol·licitud d'informació de la persona reclamant, i haver informat a la persona reclamant que el correu electrònic no és un mitjà vàlid per a la presentació de sol·licituds i, per tant, no es pot admetre a tràmit la reclamació que és una via de revisió si no s'ha acreditat la presentació d'una sol·licitud d'informació prèvia.
No hi ha intervencions al torn obert de paraules.
La presidenta de la Comissió finalitza la sessió, que s'ha desenvolupat per mitjans electrònics i no de forma presencial, de la qual, com a secretària, estenc aquesta acta.